સીબીઆઇ (સેન્ટ્રલ બ્યુરો ઑફ ઇન્વેસ્ટિગેશન)એ ગઈ કાલે કહ્યું હતું કે તેઓ 2જી સ્પેક્ટ્રમ કૌભાંડ મામલે ભૂતપૂર્વ ટેલિકૉમપ્રધાન દયાનિધિ મારન સામે બે દિવસમાં એફઆઇઆર (ફસ્ર્ટ ઇન્ફર્મેશન રિપોર્ટ) દાખલ કરશે, જેમાં તેમની સામે ઍરસેલ કંપનીની અકારણ તરફેણ કરવા સહિતના જુદા-જુદા આરોપો મૂકવામાં આવશે. કેન્દ્રીય તપાસ એજન્સીએ ગઈ કાલે કહ્યું હતું કે મારન ઉપરાંત એસ્સાર ગ્રુપ સામે તપાસ ચાલી રહી છે અને એ પૂરી થવામાં હજી પંદર દિવસનો સમય લાગશે.